8.  โครงสร้างเงินทุน

    1.  หลักทรัพย์ของบริษัทฯ

-   บริษัทฯ มีทุนจดทะเบียน 2,116,753,580 บาท โดยเป็นทุนที่ออกและชำระแล้ว
    1,666,827,010 บาท แบ่งเป็นหุ้นสามัญ 166,682,701 หุ้น มูลค่าที่ตราไว้หุ้นละ 10 บาท

-   บริษัทฯ ไม่มีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ

-   บริษัทฯ
    เข้าร่วมโครงการจัดการกองทุนรวมเพื่อผู้ลงทุนซึ่งเป็นคนต่างด้าวและยินยอมให้กองทุนรวมลงทุนในหรือมีไว้ซึ่งหุ้นของบริษัทฯ
    ในอัตราส่วนไม่เกินร้อยละ 20 ของจำนวนหุ้นที่ออกและชำระแล้วทั้งหมดของบริษัทฯ

  ณ วันปิดสมุดทะเบียนครั้งหลังสุดของบริษัทฯ เมื่อวันที่ 28 ธันวาคม 2555
  จำนวนหุ้นที่บริษัทหลักทรัพย์จัดการกองทุนรวม เพื่อผู้ลงทุนต่างด้าว จำกัด และที่บริษัท
  ไทยเอ็นวีดีอาร์ จำกัด (บริษัทย่อยของตลาดหลักทรัพย์ฯ ผู้ออกตราสาร
  “ใบแสดงสิทธิในผลประโยชน์ที่เกิดจากหลักทรัพย์อ้างอิงไทย” หรือ “เอ็นวีดีอาร์”)
  ได้ลงทุนในหุ้นของบริษัทฯ มีจำนวนเท่ากับ 23,469,665 หุ้น หรือเท่ากับร้อยละ 14.1 และ
  26,294,780 หุ้น หรือเท่ากับร้อยละ 15.8 ของจำนวนหุ้นที่ออกและชำระแล้วทั้งหมดของบริษัทฯ
  ตามลำดับ ตามที่ได้ระบุไว้ในหนังสือชี้ชวน บริษัทหลักทรัพย์จัดการกองทุนรวม เพื่อผู้ลงทุนต่างด้าว
  จำกัด และบริษัท ไทยเอ็นวีดีอาร์ จำกัด
  จะไม่เข้าร่วมประชุมและออกเสียงลงคะแนนในการประชุมผู้ถือหุ้นของบริษัทฯ
  เว้นแต่เป็นการประชุมเพื่อออกจากการเป็นบริษัทจดทะเบียนเท่านั้น ดังนั้น
  หุ้นที่ถือโดยบริษัทหลักทรัพย์จัดการกองทุนรวม เพื่อผู้ลงทุนต่างด้าว จำกัด และบริษัท
  ไทยเอ็นวีดีอาร์ จำกัด
  จะไม่นำมารวมคำนวณเป็นองค์ประชุมและเป็นหุ้นที่มีสิทธิในการออกเสียงลงคะแนนในการประชุมผู้ถือหุ้นของบริษัทฯ
  เว้นแต่เป็นการประชุมเมื่อบริษัทฯ
  ประสงค์ที่จะนำหุ้นออกจากการเป็นหุ้นจดทะเบียนในตลาดหลักทรัพย์แห่งประเทศไทย เท่านั้น

-   บริษัทฯ ไม่มีหุ้นกู้ ตั๋วสัญญาใช้เงิน หลักทรัพย์แปลงสภาพได้ ตราสารหนี้ ฯลฯ ที่ออกโดยบริษัทฯ

-   บริษัทฯ ไม่มีข้อตกลงระหว่างกลุ่มผู้ถือหุ้นรายใหญ่ (Shareholding Agreement)
    ในเรื่องที่มีผลกระทบต่อการออกและเสนอขายหลักทรัพย์หรือการประกอบกิจการของบริษัทฯ

    1.  ผู้ถือหุ้น

7.  รายนามผู้ถือหุ้นรายใหญ่ ณ วันที่ 28 ธันวาคม 2555^(#)

หมายเหตุ

^(#) = ณ วันปิดสมุดทะเบียนผู้ถือหุ้นครั้งล่าสุด
ผู้ลงทุนสามารถดูข้อมูลผู้ถือหุ้นที่เป็นปัจจุบันก่อนการประชุมสามัญผู้ถือหุ้น ประจำปี 2556

ได้จาก www.lagunaresorts.com ซึ่งเป็นเว็บไซต์ธุรกิจของบริษัทฯ

* = บริษัท ซึ่งบริษัท บันยัน ทรี โฮลดิ้งส์ จำกัด มีอำนาจควบคุม

** = ถือหุ้นของบริษัทฯ เพื่อและในนามของบริษัท บันยัน ทรี คอร์เปอเรท จำกัด
(เดิมรู้จักในนามบริษัท โฮเท็ล ซัพพอร์ท เซอร์วิส จำกัด ซึ่งได้เปลี่ยนชื่อจากที่รู้จักในนามบริษัท
บันยัน ทรี โฮเท็ล แอนด์ รีสอร์ท จำกัด) ซึ่งเป็นบริษัทย่อยที่บริษัท บันยัน ทรี โฮลดิ้งส์ จำกัด
ถือหุ้นอยู่ทั้งหมด

*** = บริษัท บันยัน ทรี โฮลดิ้งส์ จำกัด ถือหน่วยลงทุน 18,175,265 หน่วย
ในบริษัทหลักทรัพย์จัดการกองทุนรวม เพื่อผู้ลงทุนต่างด้าว จำกัด

1.  กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการ หรือ
    การดำเนินงานของ บริษัทฯ อย่างมีนัยสำคัญ

  บริษัท บันยัน ทรี โฮลดิ้งส์ จำกัด เป็นบริษัทที่จดทะเบียนในตลาดหลักทรัพย์สิงคโปร์
  โดยดำเนินธุรกิจหลักในการบริหารและพัฒนารีสอร์ท โรงแรม และสปา ระดับหรู
  ในเอเชียแปซิฟิก ปัจจุบัน บริษัท บันยัน ทรี โฮลดิ้งส์ จำกัด เป็นผู้ถือหุ้นรายใหญ่ของบริษัทฯ
  ถือหุ้นรวมกันทั้งทางตรงและทางอ้อมเท่ากับร้อยละ 65.8
  ของจำนวนหุ้นที่ออกและชำระแล้วทั้งหมดของบริษัทฯ

7.  นโยบายการจ่ายเงินปันผล

นโยบายการจ่ายเงินปันผลของบริษัทฯ ประกอบไปด้วย 2 ส่วน ดังนี้

1) ส่วนคงที่ คิดเป็น 1 ใน 3
ของกำไรสุทธิของงบการเงินรวมสำหรับปีที่สามารถจัดสรรให้กับผู้ถือหุ้น และ

2) ส่วนผันแปร ซึ่งจะขึ้นอยู่กับดุลยพินิจของคณะกรรมการบริษัทฯ จากการพิจารณาถึงเงินสดที่มีอยู่
หลังจากที่ได้คำนึงถึงค่าใช้จ่ายฝ่ายทุนรายการใหญ่ๆ และข้อตกลงในการชำระหนี้คืนในปีต่อไป

8.  นโยบายการจ่ายเงินปันผลของบริษัทย่อย

ไม่มีการกำหนดนโยบายในการจ่ายเงินปันผล